open-index/open-wikipedia-markdown huggingface dataset:
קתרין סיאצ'וקה

**מריה אלכסנדרה קתרין סיאצ'וקה גאטה** (בספרדית: **María Alexandra Catherine Siachoque Gaete**, נולדה ב-21 בינואר 1972) היא שחקנית ודוגמנית קולומביאנית הידועה בשל תפקידיה בטלנובלות רבות.

## ביוגרפיה
קתרין סיאצ'וקה נולדה בבוגוטה בקולומביה ב-21 בינואר 1972 לפליקס סיאצ'וקה וולנטה ג'נט.

## קריירה
היא החלה את הקריירה שלה כרקדנית בלט קלאסי מקצועית לפני שעברה לתיאטרון מוזיקלי, שם התבלטה במהרה בהפקות כמו "הכלוב בצעקות", "הקאסה של הפלאסר" ו"פיטר פן". התפקיד האחרון היה הזרז שמשך את תשומת ליבם של המפיקים החשובים ביותר של התקופה, מה שהוביל לכך שפנו אליה בבקשה להשתתף במספר הפקות טלוויזיה. 

בשנת 1995 החלה הקריירה שלה, והיא התפרסמה כגילוי השנה בשתי הפקותיה הראשונות בו זמנית, "Sobrevivir" ו-"La Sombra del Deseo".

היא שיחקה בטלנובלות רבות של טלמונדו כמו "Pecados Ajenos", "עמק התשוקות", "Venganza", אלמד אותך לאהוב ,"Amantes del desierto". למרות שהיא גלמה לרוב דמויות של נבליות היא הייתה לאחת מחביבות הקהל.

בשנת 2010 גילמה את הנבלית בסדרה "¿Dónde está Elisa?".

בשנים 2011 -2012 שיחקה בסדרה "La casa de al lado" לצד בן זוגה מיגל ורוני.

בשנת 2014 גילמה את הנבלית בטלנובלה "מלכת הלבבות" לצד פאולה נונייס, אאוחניו סייר, לאורה פלורס וחואן סולר.

בשנת 2022 הצטרפה לעונתה השנייה של סדרת המותחן המקסיקנית "הצד האפל של התשוקה" מבית "נטפליקס" בתור ליז אנטואן. 

בשנת 2024 שיחקה סיאצ'וקה בסדרת הקומדיה המקסיקנית "Consuelo" בדמותה של אולגה.

בשנת 2025 החלה לשחק לצד פרננדו קולונגה בטלנובלה המקסיקנית "Amanecer" בתור אמפולה טאלאברה. באותה שנה שיחקה בסרטה הראשון "Reinas de la Noche" שם גילמה בתפקיד הראשי את ויקטוריה. 

## חיים אישיים
היא נשואה לשחקן והבמאי הארגנטינאי-קולומביאני מיגל ורוני (אנ') מאז ה-5 בנובמבר 1996.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה קולומביאניות
קטגוריה:דוגמניות קולומביאניות
קטגוריה:קולומביאניות שנולדו ב-1972
חטא המתאוננים

**חטא המתאוננים **הוא מאורע מקראי שאירע סמוך לעזיבת עם ישראל את הר סיני במסעם אל קדש ברנע שממנה שלחו את שנים עשר המרגלים שיתורו את הארץ במטרה להתכונן לכניסה אליה ולכיבושה. לאחר עזיבת הר סיני בו חנו העם למשך כשנה, החלו להתלונן על ה' תלונה שמהותה לא התבארה בכתובים. בעקבות זאת כעס ה' על עם ישראל והחלה לבעור בקרב העם אש שכילתה אנשים 'בקצה המחנה'. בעקבות זאת צעקו העם אל משה שיבקש מה' שהאש תפסיק לכלות בהם. משה נענה לבקשתם, התפלל אל ה' ואז שקעה האש.
בעקבות מאורע זה, קרא משה למקום 'תבערה', .

## תיאור החטא ועונשו
התיאור המקראי לחטא המתאוננים מופיע בפרשת בהעלותך שבספר במדבר, שם מסופר כי לאחר שעזבו עם ישראל את הר סיני לכיוון קדש ברנע, החל העם להתאונן על דבר מה שהכתוב נמנע מלבאר באופן מפורש: .  

עקב התלונה כעס ה' על כפיות הטובה של העם, ואש שנשלחה מאת ה' החלה אוכלת בקצה המחנה וממיתה מהעם: . במדרשים המילים 'בקצה המחנה' לא מתפרשות כפשוטן שהאש פרצה באחת מקצות מחנה  ישראל, אלא נדרשות במשמעות של קצה המדרג החברתי של העם. אלא שישנה מחלוקת קיצונית באיזה קצה מדובר: . ובמדרש אחר המחלוקת מובאת בצורה מעט שונה, האם הכוונה לרשעים שבמחנה או לצדיקים שבמחנה: . כיוצא בזה פירש רש"י: . מעין זה תרגם תרגום המיוחס ליונתן: . 

כאשר ראו זאת עם ישראל, זעקו אל משה שיתפלל אל ה' שהאש תשקע. משה נעתר לבקשתם והתפלל אל ה' שהאש תשקע. ה' שמע לתפילת משה והאש שקעה: .  

בסיום הפרשיה התורה מציינת שמשה קרא למקום 'תבערה' על .

## פירוש המילה 'כמתאוננים'
הפרשנים הציעו הצעות שונות לפירוש המילה 'כמתאוננים', שהיא נדירה במקרא. רוב פרשני הפשט, כמו הרשב"ם, הרמב"ן ורבנו בחיי, מבארים שהמילה 'מתאוננים' משמעותה: מצטערים וכואבים, כמו: . בסגנון דומה בארו פרשנים אחרים את המילה 'מתאוננים' במובן של  המתאבל ומצטער על מות קרובו. ראב"ע וחזקוני פירשו שהמילה 'מתאוננים' נגזרת מהמילה 'אָוֶן' שפירושה הוא: דברי שוא וריק, כדוגמת הפסוק: . בדומה לזה פירשו חז"ל את המילה מתאוננים במובן של עלילת שוא, כמו: .

## פרשנות למהות החטא
בתיאור המקראי לחטא לא מבואר מה בדיוק היה תוכן התאוננותם של העם, וניתנו לכך פרשנויות רבות: רבים פירשו שהתואנה נבעה מכך שעד כה חנו ישראל במדבר סיני קרוב לשנה, וכעת התחילו במסע ארוך ומתיש לעבר קדש ברנע, וזה מה שהביא להתאוננותם על צער וטורח הדרך. והחטא הוא שלא קבלו את הנהגת ה' עימם בשמחה והכרת הטוב. יש המבארים שלא הייתה סיבה אמיתית לתלונה על טורח הדרך, אלא הם חיפשו תואנה כדי לנסות את ה'. יש שפירשו שהתלונה נבעה מקטנות אמונה בה', וחשש ממלחמות הארץ שלקראתן הם הולכים, וזה היה חטאם. חז"ל במדרש מחריפים תלונה זו:  

## מקום החטא
בסיום הפרשיה קורא משה למקום 'תבערה' על שם האש שבערה וכילתה בעם כעונש על חטאם. על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: . לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה.
אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו.

## הערות שוליים

קטגוריה:נדודי בני ישראל במדבר
קטגוריה:סיפורי ספר במדבר
מתאוננים
קטגוריה:פרשת בהעלותך
תחנת ארלוזורוב

**תחנת ארלוזורוב** היא תחנת רכבת קלה תת-קרקעית בקרבת רחוב ארלוזורוב שבתל אביב-יפו, כחלק מהקו האדום של הדנקל. התחנה נפתחה ב-18 באוגוסט 2023, עם פתיחת תחנות הקו האדום.

## מבנה התחנה
התחנה נמצאת בעומק של 30 מטרים וכוללת קומת כרטוס וקומת רציפים. רוחב רציפי התחנה 10 מטרים. הודות לסמיכות התחנה למסוף 2000 ולתחנת הרכבת תל אביב סבידור מרכז, התחנה צפויה להיות התחנה העמוסה ביותר בקו האדום במבחינת מספר הנוסעים המשתמשים בה, אשר עשוי להגיע לכ-66,000 נוסעים ביום בממוצע.

בנוסף, התחנה ממוקמת בסמוך לתחנת הקצה של הקו הסגול במסוף 2000, כך שיתאפשר במקום מעבר בין הקווים.

## היסטוריה

במאי 2015 זכו ביחד חברת סולל בונה וחברת CRTG  הסינית במכרז לבניית המנהרות והתחנות בחלק המערבי של הקו האדום הכולל גם את תחנת ארלוזורוב.

העבודות לצורך בניית התחנה החלו ב-4 בספטמבר 2015. האזור שבו נבנתה התחנה נמצא מעל רחוב על פרשת דרכים. לצורך כך, במהלך העבודות על בניית התחנה, נסלל כביש חלופי עוקף למכוניות ולהולכי רגל דרך גן וולובלסקי-קרני.
## גלריה

קובץ:TLV LTR Arlozorov Station - Outside.jpg|alt=|מראה מבחוץ של הכניסה לתחנת ארלוזרוב
קובץ:Entrance B to Arlosoroff Light Rail Station 01.jpg|alt=|כניסה B. ברקע מגדלי הצעירים, מגדל רסיטל ובניינים נוספים.
קובץ:Ticketing Floor of Arlosoroff Light Rail Station.jpg|alt=|קומת הכרטוס
קובץ:Train Enters Platform Number 2 of Arlosoroff Light Rail Station.jpg|alt=|רכבת נכנסת לרציף מספר 2 של תחנת ארלוזורוב של הרכבת הקלה בתל אביב
קובץ:Platforms Floor of Arlosoroff Light Rail Station.jpg|alt=|קומת הרציפים
קובץ:Train Enters Platform Number 1 of Arlosoroff Light Rail Station.webm|רכבת נכנסת לרציף מספר 1


## קישורים חיצוניים

* 
* 
* 

## הערות שוליים

ארלוזורוב
ארלוזורוב
קטגוריה:הנצחת חיים ארלוזורוב
תיקון קייל-בינגמן

[שמאל|ממוזער|230px|[תצלום לוויין של **ארץ ישראל**, משנת 2003, הכולל את מדינת ישראל, שטחי הרשות הפלסטינית, וחלקים מירדן, לבנון, סוריה ומצרים]]
**תיקון קייל-בינגמן** (באנגלית: **Kyl–Bingaman Amendment**), על שם הסנאטורים ג'ון קייל וג'ף בינגאמן, הוא חוק בדיני ארצות הברית אשר נכנס לתוקף עם אישור תקציב הביטחון האמריקני לשנת 1997.

החוק אוסר על איסוף והפצת תצלומי לווין ברזולוציה גבוהה של מדינת ישראל והשטחים המוחזקים על ידה, אלא באישור של רשות פדרלית אמריקנית, ובתנאי שרמת הדיוק אינה עולה על זו שזמינה ממקורות מסחריים שאינם אמריקנים.
החוק קובע למעשה צנזורה אמריקנית על תצלומי לוויינים אמריקנים מסחריים של מדינת ישראל בלבד, מכל המדינות בעולם. כיוון שהמקור העיקרי לאורך שנים ארוכות של תצלומי לוויין מסחריים היה מחברות אמריקניות ומקורות הפצת תצלומים באינטרנט היו בעיקר אמריקנים, חברות דוגמת גוגל ובינג, החוק היה כלי רב-עוצמה למניעת הפצת מידע. מסיבה זו תצלומי לוויין של אתרים ויישובים בישראל, המופיעים במפות גוגל הם מטושטשים באופן מכוון.
החוק הוא תוצאה של שדלנות ישראלית בבית הנבחרים האמריקני.

## הגבלת החוק
באוגוסט 2017 הכריזה הוועדה המייעצת על אמצעי חישה מרחוק לשימוש מסחרי, שהיא חלק ממנהל האוקיינוסים והאטמוספירה הלאומי המפקחת על יישום תיקון קייל-בינגמן, כי היא בוחנת מחדש את הרזולוציה המקסימלית הקיימת לצילומי לוויין של מדינת ישראל: 2 מטר באותה עת. צעד זה ננקט בתגובה לראיות שהוצגו ולפיהן ניתן לרכוש ממקורות שאינם אמריקנים ובאופן מסחרי, תצלומי לוויין של מדינת ישראל, ברזולוציה גבוהה מן הרזולוציה המקסימלית המותרת ממקורות אמריקנים. צילומי לוויין שמקורם מחוץ לארצות הברית, ברזולוציה גבוהה מזו המותרת למקורות אמריקנים, היו זמינים באופן מסחרי מאז שנת 2012.

במרץ 2018 פורסם מחקר של הארכאולוגים אנדריאה זרביני ומיכאל פרדלי, מאוניברסיטת אוקספורד, אשר הדגימו כי צילומי לוויין של מדינת ישראל, ברזולוציה גבוהה מ-2 מטר, זמינים מזה שנים מהחברה הצרפתית איירבוס ומספר חברות לוויינים נוספות, כולל החברה הדרום קוריאנית קומפסאט, אשר מכרו תצלומי לוויין של מדינת ישראל ברזולוציה של 0.4 מטר מלוויין K3A.

בחודש אוקטובר 2018 דחתה הוועדה המייעצת של מנהל האוקיינוסים והאטמוספירה האמריקני את הראיות ולפיהם תצלומי לוויין, ברזולוציה גבוהה מזו המצויה ממקורות אמריקנים, זמינים בשוק, אולם הוועדה לא הצליחה להפריך את טענותיהם של זרביני ופרדלי. לאחר בחינה נוספת בשנת 2019, מנהל האוקיינוסים והאטמוספירה שינה את החלטתו וקבע רזולוציה מקסימלית חדשה, של 0.4 מטר לתצלומי לוויין של ישראל. החלטה זו פורסמה באופן רשמי בארצות הברית ביום 21 ביולי 2020.

לשינוי בחקיקה האמריקנית הייתה השפעה מיידית על המידע שניתן להפיק מתצלומי לוויין על המתרחש במדינת ישראל, כולל אתרים שהמידע על המתרחש בהם נשמר בסודיות רבה. כך למשל, בחודש פברואר 2021 הבחינה קבוצת מומחי גרעין בינלאומית כי במתחם הכור הגרעיני בדימונה מתרחשת בנייה משמעותית.

## קישורים חיצוניים

* נוסח החוק המקורי באתר Federation of American Scientists
*  

## הערות שוליים

קטגוריה:חקיקה
קטגוריה:יחסי ארצות הברית – ישראל
קטגוריה:צילום על ידי לוויין
Superfrog

**Superfrog** (בתרגום חופשי לעברית: "צפרדע העל") הוא משחק וידאו תוצרת Team17 שיצא בשנת 1993 לקומודור אמיגה ולמערכות ההפעלה MS-DOS ו- macOS.

## עלילת המשחק
המשחק מבוסס על סיפורם של האחים גרים "הנסיך-צפרדע" בו מסופר על נסיך ונסיכה שהתחתנו. לאחר מכן, הגיעה מכשפה מרושעת שחטפה את הנסיכה, כישפה את הנסיך והפכה אותו לצפרדע. הצפרדע מחליט להפוך ל-Superfrog וללכת להציל את הנסיכה. בסופו של דבר, Superfrog מצליח לפוצץ את המכשפה ולנשק את הנסיכה בשביל לחזור להיות נסיך, בסוף מתברר שהוא הפך את הנסיכה לצפרדע.

## מהלך המשחק (גרסה מקורית)
המשחק מחולק לשישה עולמות כאשר כל עולם מחולק לארבעה שלבים (מלבד העולם השלישי, בו יש 5 שלבים). בכל שלב השחקן מגיע לתוך מרחב מלא במכשולים, בו יש גם מטבעות. מטרת השחקן היא לא לגעת במכשולים ולהשיג את מספר המטבעות הדרושים. לאחר שסיים להשיג את המטבעות יצטרך השחקן למצוא את נקודת הסיום המוסתרת בכל שלב.

## בונוסים
במהלך המשחק ישנם בונוסים אשר עוזרים לשחקן להימנע ממכשולים ולסיים את השלב מהר ככל הניתן. להלן כמה מהם:

* **כדור ירוק** - מרגע שנגע בכדור ירוק, לשחקן ישנה האפשרות לירות על היצורים האחרים יריות כדור עד שיפסיד או יסיים את השלב.
* **גלימת גיבור על** - לשחקן יש אפשרות להאט את נפילתו.
* **שיקוי כתום** - מרגע שבו נגע בשיקוי הכתום, מתמלא פס החיים של השחקן.
* **כדור כחול** - מרגע שבו נגע בשיקוי הכחול, השחקן חסין למשך כ-20 שניות מפני כלל המכשולים מלבד קוצים ואש.

## סופר-פרוג HD
בשנת 2013 יצא לשווקים משחק נוסף של Team17 בשם Superfrog HD בסגנון דומה למשחק מ-1993.

### שינויים בגרסה זו
- דמות השחקן נראית מבוגרת משהייתה בגרסה הקודמת.

- איכות המשחק גבוהה יותר.

- בשביל להגיע לסיום השלב אין צורך לאסוף מספר מסוים של מטבעות.

- בונוס הכדור הכתום שונה לשיקוי כחול.

## קישורים חיצוניים
* 

קטגוריה:משחקי פלטפורמות ממוחשבים
קטגוריה:משחקי DOS
קטגוריה:משחקי macOS
קטגוריה:משחקי וידאו משנת 1993
קטגוריה:חסרי זנב וקרפדות בדיוניים
קטגוריה:משחקי וידאו שפותחו בממלכה המאוחדת
קטגוריה:משחקי iOS
יחסי מדגסקר–צרפת

**יחסי מדגסקר–צרפת** הם היחסים הדיפלומטיים הרשמיים שבין **[[מדגסקר|רפובליקת מדגסקר]]** לבין **[[צרפת|הרפובליקה הצרפתית]]**. השליטה הצרפתית במדגסקר החלה בשנת 1895 והסתיימה ב-1960, השנה בה האי קיבל עצמאות מוחלטת. שתי המדינות הן ריבוניות וחברות בארגון האומות המאוחדות ובלה פרנקופוני.

## היסטוריה
בשנת 1643 הגיעה למדגסקר חברת הודו המזרחית הצרפתית ובנתה מצודה בעיר דאופין שבדרום מזרח מדגסקר (ידועה מאז 1970 כטולגרנו). הצרפתים החזיקו במצודה עד שגורשו מהאי ב-1674. מאז ועד אמצע המאה ה-18 פעלו שודדי ים צרפתים רבים באי, התבססו בו והקימו בו את ביתם.

בשנת 1883 שלחה ממשלת צרפת משלחת צבאית למדגסקר, והתפתח עימות מזוין בין המלגשים לצרפתים שהביא למלחמת צרפת-הובה הראשונה (1883-1885). לאחר המלחמה, שהסתיימה בניצחון צרפתי הסכימו הבריטים להפיכתה של מדגסקר למדינת חסות צרפתית, כחלק מתוכנית כוללת לחלוקת מחדש של האזור בין המעצמות האירופיות, שבמסגרתה זנזיבר (במאה ה-21, חלק מטנזניה) הועברה לידי הבריטים. ב-1895–1896 כבשו הצרפתים את האי סופית והדיחו את מלכת המרינה האחרונה, רנוואלונה השלישית, מכיסאה והקימו את קולוניית מדגסקר.

חיילים מלגשיים השתתפו במלחמת העולם השנייה בקרבות בצרפת, מרוקו וסוריה. כאשר צרפת נכנעה לפני גרמניה הנאצית, מדגסקר נשלטה בידי ממשלת וישי. בחמישה במאי 1942 הבריטים תקפו את נמל דייגו סוארז וכבשו אותו עד השביעי לחודש (מבצע אירונקלד), כדי למנוע מהיפנים לכבשו, ומעט לאחר מכן העבירו אותו לידי כוחות צרפת החופשית של דה-גול. הקרבות נמשכו יותר מחצי שנה, עד לכניעת המפקד הצרפתי בשמונה בנובמבר. ב-1947 דוכאה התקוממות עממית נגד השלטון הצרפתי אחרי חודשים של לחימה עזה.

ב-14 באוקטובר 1958 הוכרזה הרפובליקה המלגשית כחבל ארץ אוטונומי במסגרת הרפובליקה הצרפתית. ב-26 ביוני 1960 זכתה מדגסקר לעצמאות מלאה, ונקראה "**הרפובליקה המלגשית**".

כיום היחסים בין שתי המדינות נותרו חזקים וקיימת השפעה תרבותית ופוליטית צרפתית חזקה במדגסקר. מנהיגי שתי המדינות מבקרים לעיתים קרובות אחד את עמיתו ומדגסקר מקבלת סיוע כלכלי ורפואי מצרפת. מדגסקר היא ביתם של אלפים בודדים של גולי צרפת.

## סחר
בשנת 2012 היקף הסחר בין מדגסקר לצרפת עמד על 632 מיליון אירו. הייצוא של מדגסקר לצרפת: טקסטיל, מוצרי חקלאות ודגים, ואילו הייצוא העיקרי של צרפת למדגסקר כולל: מוצרי חשמל, מזון ומשקאות מעובדים. חברות צרפתיות רב לאומיות רבות פועלות במדגסקר.

## נציגויות דיפלומטיות
[ממוזער|250px|ימין|השגרירות המלגשית ב[פריז]]
* צרפת מיוצגת במדגסקר באמצעות שגרירות שהיא מחזיקה באנטננריבו, בירת המדינה.
* מדגסקר מיוצגת בצרפת באמצעות שגרירות שהיא מחזיקה בפריז, בירת המדינה. מדגסקר מיוצגת בצרפת גם בדרג הקונסולרי באמצעות שתי קונסוליות שהיא מחזיקה בסן-דני ובמרסיי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יובל טל

שמאל|ממוזער|250px|יובל טל

**יובל טל** (נולד באוגוסט 1965) הוא המייסד והנשיא של חברת פיוניר, חברת תשלומים אינטרנטית והמייסד של BorderFree, חברת מסחר אלקטרוני.

## ביוגרפיה
טל נולד בישראל. הוא השלים את לימודיו התיכוניים ברמת השרון. הוא שירת בצה"ל ולאחר מכן קיבל תואר בוגר אוניברסיטה בהנדסת מכונות, ובהמשך קיבל תואר מוסמך אוניברסיטה בהנדסה ביו-רפואית מאוניברסיטת תל אביב.

## קריירה
טל החל את הקריירה המקצועית שלו בחברת רדוור בתפקיד סמנכ"ל פיתוח עסקי. בהמשך שימש כמנהל חברת R-U-Sure Ltd. ב-1999 היה טל מייסד שותף של חברת E4X, חברה שהציעה פתרונות תשלום מקוונים. תחת ניהולו, החברה הכניסה יותר מ-500 מיליון דולר בחמש השנים הראשונות לפעילותה, וב-2007 החברה מותגה מחדש ושינתה את שמה ל-FiftyOne. החברה מאפשרת לקמעונאים לשווק ולמכור מוצרים ושירותים ברחבי העולם במטבע המקומי של הצרכן. החברה ביצעה מיתוג מחדש ב-2013 ושינתה את שמה ל-BorderFree. ב-2015 נרכשה החברה על ידי חברת Pitney Bowes תמורת 395 מיליון דולר. החברה מאפשרת כיום ביצוע משלוחים מחנויות בארצות הברית לצרכנים ברחבי העולם

ב-2005 ייסד טל את חברת פיוניר.

## קישורים חיצוניים

* יובל טל באתר crunchbase
* ביוגרפיה של יובל טל באתרו האישי, גרסת ארכיון	 
* 
* יוסי דהן, "תובנות על יזמות עם יובל טל", באתר הפודקאסט "יזמות או למות", 20 בדצמבר 2017

## הערות שוליים

קטגוריה:יזמי היי-טק ישראלים
קטגוריה:בוגרי אוניברסיטת תל אביב: הנדסה
קטגוריה:ישראלים שנולדו ב-1965
חובב צברי

**חובב צברי** (נולד ב-1 באוקטובר 1960) הוא פוליטיקאי ישראלי. לשעבר ראש המועצה המקומית קריית עקרון.

## ביוגרפיה
חובב צברי נולד וגדל בקריית עקרון. ב-2006 סיים את שירותו הצבאי בדרגת אלוף-משנה. שירת כמפקד גדוד 603 בהנדסה קרבית (1995–1997), מפקד גדוד בבה"ד 1, מפקד מרכז האב"ך (1999–2002) ובתפקידו האחרון היה מפקד מחוז צפון בפיקוד העורף. לאחר שחרורו מצה"ל עבד כקב"ט מחוז תל אביב במשרד החינוך.

בבחירות לרשויות המקומיות בשנת 2013, התמודד מול שישה מתמודדים נוספים, ועלה לסיבוב השני מול ראש המועצה המכהן אריק חדד. הוא השיג 51.3% מהקולות ונבחר לתפקיד ראש המועצה. בבחירות של 2018 נבחר חובב צברי בשנית לראשות המועצה ברוב של 57% בסיבוב הראשון.

בבחירות ב-2024, התמודד לכהונה נוספת, עלה לסיבוב שני והפסיד לאילן ירימי לאחר שקיבל 27.2% מהקולות.

צברי חבר מפלגת הליכוד. הוא בעל תואר שני במדעי המדינה ויחסים בינלאומיים מאוניברסיטת חיפה. נשוי ואב לארבעה.

## קישורים חיצוניים

* 

## הערות שוליים

קטגוריה:ראשי מועצת קריית עקרון
קטגוריה:בוגרי אוניברסיטת חיפה
קטגוריה:מפקדי מחוז צפון בפיקוד העורף
קטגוריה:עובדי משרד החינוך, התרבות והספורט
קטגוריה:ראשי רשויות מקומיות מטעם הליכוד
קטגוריה:מפקדי גדוד 603
קטגוריה:קציני צה"ל בכירים בראשות רשויות מקומיות בישראל
קטגוריה:אלופי-משנה בצה"ל
קטגוריה:ישראלים שנולדו ב-1960
ניפדיפין

**ניפדיפין** (בלועזית: **Nifedipine**) היא תרופה מסוג חוסמי תעלות סידן מסוג דהידרופרידינים. היא משמשת לטיפול באנגינה פקטוריס, לחץ דם גבוה, תופעת רנו ולידה מוקדמת. נפידיפין היא טיפול בחירה עבור אנגינה על שם פרינצמטאל. 

תופעות לוואי נפוצות כוללות סחרחורת, כאב ראש, תחושת עייפות, נפיחות ברגליים, שיעול וקוצר נשימה. תופעות לוואי חמורות עשויות לכלול תת לחץ דם ואי-ספיקת לב. 

נפידיפין התגלה בשנת 1969 ואושר לשימוש בארצות הברית בשנת 1981. התרופה נמצאת ברשימת התרופות החיוניות של ארגון הבריאות העולמי.

## קישורים חיצוניים

## הערות שוליים

קטגוריה:חוסמי תעלות סידן
קטגוריה:תרופות לפי א'-ב'
יחסי ג'מייקה–גרמניה

**יחסי ג'מייקה–גרמניה** הם היחסים הדיפלומטיים בין ג'מייקה לגרמניה. היחסים בין ג'מייקה לגרמניה מתוארים על פי משרד החוץ הגרמני כ"ידידותיים, אם כי לא חזקים במיוחד".

## היסטוריה
בשנת 1962 כוננו היחסים בין המדינות, מיד לאחר שג'מייקה קיבלה את עצמאותה מהממלכה המאוחדת והתפרקות הפדרציה של איי הודו המערבית.

ב-14 בפברואר 1986 נחתם בקינגסטון הסכם על שיתוף פעולה פיננסי בין שתי המדינות,. ולאחר שהמצב הכלכלי בג'מייקה השתפר, השקיעה גרמניה בפיתוח תשתיות בג'מייקה סך של 255 מיליון אירו עד לשנת 2003. בתחילה עשתה זאת גרמניה במסגרת מענקי האיחוד האירופי, אולם בהמשך עשתה זאת לבדה, והשקעותיה בג'מייקה מהווים כ-20% מכלל ההשקעות במדינה.

כדי לקדם את המודעות החברתית של זכויות אדם בג'מייקה, הצטרפה גרמניה, שמיוצגה על ידי השגריר יוזף בק, עם חברת זכויות אדם ג'מייקנית "ג'מייקנים לצדק", המיוצגת על ידי היו"ר שלה סוזן גופה ומנהלת החברה קרולין גומז, וב-12 באפריל 2012 העניקה לחברה מענק של 62,000 דולר, על מנת לקדם את זכויות האדם במדינה.

## שיתוף פעולה תרבותי
בשנת 1966 הוקמה החברה הגרמנית-ג'מייקנית אשר התבססה בקינגסטון, ואשר מקבלת תמיכה כספית ממשרד החוץ הגרמני, ומשתפת פעולה עם השגרירות הגרמנית בתחומי התרבות. בנוסף, הארגון מציע גם קורסים בגרמנית אשר מוכרים על ידי מכון גתה.

בשנת 2009 יזם הארגון בסיוע הסוכנות הפדרלית לחינוך אזרחי ומכון גתה, תערוכה נודדת בשם "גרמניה למתחילים", אשר התקיימה מה-14 עד ה-23 בספטמבר 2011 באוניברסיטת איי הודו המערבית בקינגסטון.

מאידך, ג'מייקה השפיעה על תעשיית המוזיקה בגרמניה, על ידי התבססות מוזיקת הרגאיי שמקורה בג'מייקה, בגרמניה, ובשנת 1986 התקיים בקלן פסטיבל הרגאיי הראשון בגרמניה.

## שיתוף פעולה כלכלי
ב-29 במאי 1996 נכנס לתוקף הסכם הגנה וקידום השקעות בין גרמניה לג'מייקה. בשנת 2013 ייבאה גרמניה מג'מייקה סחורות בשווי 76.307 מיליון אירו, ואשר כלליו בעיקר אלומינה ובוקסיט, בעוד היבוא של ג'מייקה מגרמניה הסתכם באותה שנה בכ-33.3 מיליון אירו, וכלל בעיקר כלי רכב, תרופות ומכונות.

תיירים גרמנים מהווים גורם כלכלי יציב בג'מייקה, ובשנת 2014 ביקרו 21,346 תיירים גרמנים בג'מייקה. בנוסף, רשת המלונות הספרדית RIU Hotels & Resorts, אשר כוללת בעלי מניות גרמניים, הקימה מלון בג'מייקה.

## נציגויות דיפלומטיות
* ג'מייקה מחזיקה בגרמניה שגרירות בברלין, ו-3 קונסוליות בהמבורג, מינכן ופוטסדאם.
* גרמניה מחזיקה בג'מייקה שגרירות בקינגסטון בלבד.

## קישורים חיצוניים

* יחסי ג'מייקה-גרמניה באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
טיסה 5915 של ספהאן איירליינס

**טיסה 5915 של ספהאן איירליינס** הייתה טיסת נוסעים פנימית שיצאה מנמל התעופה הבין-לאומי מהראבאד שבטהראן לטאבאס, איראן. ב-10 באוגוסט 2014, מטוס HESA IrAn-140 שנשא את הטיסה התרסק זמן קצר לאחר ההמראה, כשהוא נופל לתוך אזור מגורים ליד אצטדיון אזאדי. 39 מתוך 48 יושבי המטוס (40 נוסעים ושמונה אנשי צוות) נספו.

## תאונה
המטוס, מתוצרת חברת אנטונוב, התרסק לתוך בית מגורים בשדרת מינה גלאס במערב טהראן בשעה 09:18&#x20;בזמן מקומי (04:48&#x20;בזמן אוניברסלי). התאונה גרמה להתפרצות של אש. אירנ"א, סוכנות הידיעות האיראנית, הציעה כי הייתה תקלה במנוע המטוס.

## הנוסעים והצוות
על המטוס היו 40 נוסעים ושמונה אנשי צוות. מתוך 40 הנוסעים, 34 היו מבוגרים ושישה ילדים.

האינדפנדנט מסר כי תשעה אנשים שרדו את ההתרסקות, ואילו *ABC ניוז* דיווח על 38 אנשים שמתו במקום, ו-10 נוסעים שאושפזו כשהם סובלים מפציעות. התקשורת דיווחה בתחילה כי לא היו ניצולים, אך מאוחר יותר תיקנו את ההצהרה, ונאמר כי נותרו למעשה 8 ניצולים, לאחר ששניים מתו בבתי חולים מקומיים.

## סיבה
סוכנות הידיעות "פארס" ציטטה את דבריו של מוחמד אילקני, ראש חברת שדות התעופה באיראן: "כשל של אחד ממנועי המטוס גרם למטוס להתרסק בצד הצפוני של כביש טהראן-קראג' [אוטוסטרדה]." הניצולים דיווחו כי המנוע נדם במהלך ההמראה. על פי הדיווחים, הטייסים פנו לחזור ארבע דקות לאחר ההמראה בשל בעיות טכניות, אבל לא הצליחו לשמור על גובה.

## הערות שוליים

קטגוריה:תקריות ואסונות תעופה ב-2014
קטגוריה:טהראן: היסטוריה
קטגוריה:תקריות ואסונות תעופה של כלי טיס איראניים
קטגוריה:אנטונוב
קטגוריה:תקריות ואסונות תעופה באיראן
קטגוריה:2014 באיראן
לואיז היי

**לואיז לין היי** (באנגלית: **Louise Hay**; 8 באוקטובר 1926 - 30 באוגוסט 2017) הייתה סופרת אמריקאית שכתבה ספרים העוסקים בתחום של גוף ונפש.

המפורסם מבין ספריה נכתב בשנת 1984, בגיל 62, והוא נקרא *You Can Heal Your Life*. היי יסדה הוצאת ספרים על שמה, "Hay House".

## קורות חייה
לואיז היי נולדה בשם **הלן ורה לוני** בלוס אנג'לס למשפחה ממעמד נמוך. בהיותה ילדה קטנה אמה נישאה לגבר אחר, נישואין שכללו אלימות במשפחה מצד האב החורג כלפי אשתו ובתה הקטנה. בהיותה בת 5, נאנסה היי על ידי שכן. בגיל 15 היא פרשה מהלימודים בבית הספר התיכון מאחר שהרתה. ביום הולדתה ה-16 ילדה בת, אותה מסרה לאימוץ.

מיד אחרי זה, עברה היי לשיקגו, שם עבדה בעבודות מזדמנות. לאחר מכן, ב-1950 עברה לניו יורק, שם החלה לדגמן, ועבדה עבור מעצבי אופנה בעלי שם, כגון ביל גלס, אולג קאסיני ופאולין טריג'ר. בשנת 1954 היא נישאה לאיש עסקים אנגלי בשם אנדרו היי, אך לאחר 14 שנים של נישואים הוא עזב אותה לטובת אישה אחרת.

בתחילת שנות ה-70 היא הצטרפה לכנסיית First Church of Religious Science, שם נחשפה לעולם הרוחניות והניו-אייג'. עיקרון בסיסי באמונת הכנסייה היה הכוח הטרנספורמטיבי של חשיבה חיובית, ובזה החלה היי להתמקד. היא התחילה לעבוד כמתרגלת שיטת המחשבה של הכנסייה, והובילה סדנאות כדי לעזור לאנשים לשנות את נסיבות חייהם ואף לרפא את עצמם ממחלות באמצעות חשיבה חיובית.

בשנת 1977 היא אובחנה כסובלת מסרטן צוואר הרחם. היא הסיקה שהדברים שעברה בילדותה, כגון אלימות במשפחה ואונס, גרמו להופעת הסרטן. היא סירבה לקבלת טיפול רפואי ודיווחה כי החלה בעבודה של סליחה, שינוי תזונה, רפלקסולוגיה ושימוש בחוקנים לניקוי המעי הגס. היא טענה שריפאה את עצמה מהסרטן באמצעות פעולות אלו. עם זאת, היי גם אמרה שכל רופא שיכול לאמת את סיפורה נפטר עוד לפני כן.

ב-1976 היא כתבה את ספרה הראשון, *Heal Your Body* ("רפא את הגוף שלך"), שהחל כחוברת המכילה סוגים שונים של חולי וסיבות מטאפיזיות אפשריות להם.

ב-1984 כתבה את ספרה השני, *You Can Heal Your Life* ("אתה יכול לרפא את חייך"), שהיה לרב-מכר עולמי, תורגם ליותר מ-30 שפות ונמכר ביותר מ-50 מיליון עותקים.
ממוזער|כריכה הספר: אתה יכול לרפא את חייך
ב-30 באוגוסט 2017 נפטרה היי בשנתה, בת 90.

## מעבודתה

* *[[You Can Heal Your Life]]*. Hay House Inc., 1984. 
* *Heal Your Body: The Mental Causes for Physical Illness and the Metaphysical Way to Overcome Them*. Hay House Inc., 1984. 
* *A Garden of Thoughts: My Affirmation Journal*. Hay House Inc., 1989 
* *Love Yourself, Heal Your Life Workbook*. Hay House Inc., 1990
* *The Power Is Within You*. Hay House Inc., 1991
* *Heart Thoughts*. Hay House Inc., 1992 
* *Loving Thoughts For Increasing Prosperity*. Hay house Inc., 1993
* *Gratitude: A Way Of Life*. Hay House Inc., 1996
* *Life! Reflections On Your Journey*. Hay House Inc., 1996 
* * Living Perfect Love: Empowering Rituals For Women*. Humantics MultiMedia Publishers, 1996 
* *Heal Your Body A–Z: The Mental Causes for Physical Illness and the Way to Overcome Them*. HayHouse Inc. 1998 
* *101 Ways To Health And Healing*. Hay House Inc., 1998 
*
*
* (with David Kessler)
*
* *I think,I am*


## קישורים חיצוניים

* 

* 
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
אנסמבל אלזה

**אנסמבל אלזה** (בגרמנית: **Else Ensemble**) הוא הרכב קאמרי ישראלי-גרמני. דמותה של הסופרת, המשוררת והציירת אלזה לסקר-שילר היוותה השראה להקמתו של האנסמבל.
## פעילות
אנסמבל זה מורכב מנגנים גרמנים וישראלים, אשר באהבתם למוזיקה הקאמרית ולאור שנות לימוד ועשייה בגרמניה ובישראל, שואפים לגלות ולאמץ דרכי אינטרפרטציה חדשות, ומקווים, באמצעות עבודה משותפת לתרום לקידום יחסי הידידות והאחווה בין שתי המדינות.

לאורה של מטרה זו מתמקד האנסמבל בביצוע רפרטואר של יצירות מאת גרמנים ויהודים למן המאה ה-19 ועד היום, תוך חיפוש מתמיד אחר יצירות ומלחינים שנשכחו בעקבות אירועי מלחמת העולם השנייה.

הרכב האנסמבל מאפשר שילובי כלים וביצוע יצירות מקוריות, תוך התמקדות במלחינים ומלחינות ישראליים וקידום יצירה נשית. חברי האנסמבל הם מוזיקאים צעירים זוכי פרסים בתחרויות בין-לאומיות ונגנים בתזמורות מן המובילות בעולם.

אנסמבל אלזה הופיע ברחבי גרמניה, בין היתר בסדרת קונצרטי הצהריים באולם הפילהרמונית של ברלין, ברחבי הארץ; במסגרת סיור בכורה בישראל; וכן, באירועים דיפלומטיים בליסבון ובתל אביב.

האנסמבל הצעיר יוזם קונצרטים ומשתף פעולה באופן קבוע עם מוסדות דיפלומטיים ורב-תרבותיים.

## חברי האנסמבל
* הד ירון מאיירסון, שרה כריסטיאן - כינור
* לנה אקלס, מרים מנשרוב - ויולה
* דניאלה שמר, ולנטין שרף - צ'לו
* פיליפ סטובנראוך - קונטרבס
* ויולה וילמסן - אבוב
* שלי עזרא, טדי עזרא - קלרינט
* מור בירון - בסון
* איתמר לשם - קרן יער
* נעמן וגנר, קספר פראנץ - פסנתר

## קישורים חיצוניים
* 

קטגוריה:הרכבים קאמריים ישראליים
קטגוריה:להקות גרמניות
הדיוויזיה ה-112 (ורמאכט)

**הדיוויזיה ה-112** (בגרמנית: **112. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
הדיוויזיה הוקמה ב-10 בדצמבר 1940, והועמדה תחת פיקוד פרידריך מית. במהלך מבצע ברברוסה לחמה הדיוויזיה כחלק מהקורפוס ה-35 כעתודת קבוצת ארמיות דרום, ולאחר מכן במסגרת הארמייה השנייה, עמה לחמה בקרב קייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, והשתתפה בקרב הקשה על טולה. לאחר קרב קורסק לחמה הדיוויזיה במתקפת בלגורוד-חרקוב כחלק מארמיית הפאנצר הרביעית, ולאחר מכן לחמה בקרב דנייפר בו ספגה אבדות כבדות, ובעקבות כך פורקה הדיוויזיה בנובמבר 1943.

## מפקדים

## קישורים חיצוניים

* הדיוויזיה ה-112 באתר lexikon-der-wehrmacht 

## הערות שוליים

112
דיוויזיה 112
Kiss & Tell

***Kiss & Tell*** הוא אלבום הבכורה של הלהקה האמריקאית סלינה גומז & הסצנה. האלבום יצא ב-29 בספטמבר 2009 באמצעות הוליווד רקורדס. האלבום מורכב בעיקר מסוגות הרוק פופ ורוק אלקטרוני.

עם יציאתו, Kiss & Tell קיבל ביקורות מעורבות ממבקרי המוזיקה. כמה מבקרים שיבחו את האלבום על טבעו "הכיפי", בעוד שאחרים ביקרו את גומז על הביצועים הקוליים שלה. האלבום זכה להצלחה מסחרית, ונכנס לעשירייה הפותחת של מצעד הבילבורד 200 בארצות הברית. האלבום מכר מעל 900,000 עותקים בארצות הברית, ונכון ל-2017, אלבום זה הוא האלבום המצליח ביותר של הלהקה. מאוחר יותר הוסמך האלבום כאלבום זהב על ידי איגוד תעשיית ההקלטות האמריקאי.

לפני יציאת האלבום, יצא לאור הסינגל המוביל "Falling Down", אשר פורסם באוגוסט 2009. האלבום הפך ללהיט מתון, וקודם בכבדות דרך ערוץ דיסני. "Naturally" יצא כסינגל השני, ולעיתים קרובות נחשב ללהיט הפריצה של הלהקה. השיר מכר למעלה משני מיליון עותקים בארצות הברית, וזכה להצלחה גם בבריטניה.

הלהקה יצאה לסיבוב הופעות בארצות הברית ושנמשך עד שנת 2010 על מנת לקדם את האלבום.

## רשימת השירים

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:אלבומי בכורה מ-2009
קטגוריה:אלבומי סלינה גומז & הסצנה
קטגוריה:אלבומים שהופקו על ידי טובי גד
קטגוריה:אלבומים שהופקו על ידי מת'יו ויילדר
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי ג'ון פילדס
קטגוריה:אלבומים שהופקו על ידי רוק מאפיה
קטגוריה:אלבומי פופ
קטגוריה:אלבומי כסף בממלכה המאוחדת
קטגוריה:אלבומי זהב בקנדה
קטגוריה:אלבומי פלטינה בארצות הברית
קטגוריה:אלבומי חברת הוליווד רקורדס
הדיוויזיה ה-296 (ורמאכט)

**הדיוויזיה ה-296** (בגרמנית: **296. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-10 בפברואר 1940, על בסיס יחידות מהדיוויזיה ה-33 והדיוויזיה ה-34, והועמדה תחת פיקוד וילהלם שטמרמן. במהלך המערכה על צרפת הושארה הדיוויזיה בעתודת הOKH, ובמהלך מבצע ברברוסה לחמה כחלק מהקורפוס ה-4 במסגרת הארמייה ה-17, ולאחר מכן לחמה כחלק מהארמייה השישית, ולחמה עמם בקרב אומן ובכיתור הגדול בקייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, ולאחר מכן נשארה תחת פיקודה כחלק מקבוצת ארמיות מרכז עד לאוגוסט 1943. לאחר מכן הועברה הדיוויזיה תחת פיקוד הארמייה התשיעית, ובמהלך מבצע בגרטיון לחמה הדיוויזיה תחת פיקודה, ובאוגוסט 1944 הושמדה הדיוויזיה.

## מפקדים
* וילהלם שטמרמן (10 בפברואר 1940 - 8 בינואר 1942)
* פרידריך קרישר אדלר פון והרג (8 בינואר 1942 - 2 באפריל 1942)
* אולריך שיצה (2 באפריל 1942 - 1 במאי 1942)
* קרל פאולנבאך (1 במאי 1942 - 1 בינואר 1944)
* ארתור קולמר (1 בינואר 1944 - 19 ביוני 1944)

## קישורים חיצוניים
* הדיוויזיה ה-296 באתר lexikon-der-wehrmacht

296
אלכסנדר ברנשטיין

[ממוזער|250px|המנצח אלכסנדר ברנשטיין ו[הקאמרטה הישראלית ירושלים בביצוע הסימפוניה השביעית של בטהובן, 2017]]
**אלכסנדר ברנשטיין** (נולד ב-6 במאי 1988) הוא מנצח ישראלי. ניצח על תזמורות שונות בחו"ל ובישראל, בין היתר ניצח על הקאמרטה הישראלית ירושלים, התזמורת הסימפונית ירושלים, התזמורת הפילהרמונית של פראג ואחרות. בעבר כיהן כמנהל המוזיקלי של "פסטיבל אופוס".

## קריירה
ברנשטיין החל את לימודי הניצוח בבית הספר למוזיקה ע"ש בוכמן-מהטה שבאוניברסיטת תל אביב, מאוחר יותר השתלם אצל ויקטור ימפולסקי באוניברסיטת נורת'ווסטרן בשיקגו ואצל המנצח מנפרד הונק. כמו כן, השתלם רבות במוזיקה קאמרית אצל הכנר חיים טאוב.

הוא החל את לימודי המוזיקה בגיל 9 כחצוצרן, והופיע בגיל 14 כסולן עם תזמורת הגליל הקאמרית בפסטיבל קול המוסיקה בגליל העליון.

ברנשטיין מתמחה ברפרטואר הכנרי והופיע עם כנרים נודעים לרבות קוליה בלאכר, אוגוסטין הדליש  וסאיאקה שוג'י, איתה הופיע בנגינת הקונצ'רטו לכינור מאת צ'ייקובסקי עם הכינור הסטרדיווארי "Madame Récamier" משנת 1729 (רכושו לשעבר של נפוליאון בונפרטה).

מאז שנת 2016 משמש כמנהל אמנותי בפסטיבל אופוס למוזיקה קלאסית, בו הופיעו הכנרים גיא בראונשטיין, ואדים גלוזמן, קוליה בלאכר ושלמה מינץ, החלילן עמנואל פהו, נגן קרן היער ראדק באבורק, נשפני הפילהרמונית של ברלין, זמרת הסופרן לורה קלייקום ואחרים.

## קישורים חיצוניים

## הערות שוליים

קטגוריה:מנצחים ישראלים
קטגוריה:מנצחים אמריקאים
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1988
רמי פייג

ממוזער|260px|שמאל|קברו של רמי פייג
**רמי פייג** (9 בנובמבר 1967 - 22 ביולי 2017) היה מהנדס אלקטרוניקה ישראלי, ראש מחלקת אלקטרוניקה ביחידה הטכנולוגית של אגף המודיעין ויזם היי-טק. חתן פרס ביטחון ישראל לשנת 2005.

## ביוגרפיה
רמי פייג גדל ברמת אביב ולמד בבית הספר להנדסאים. בשנים 1991–1994 למד הנדסת חשמל בטכניון וב-2001 סיים תואר שני בתחום באוניברסיטת תל אביב.

שירת בצה"ל במשך 26 שנים, ובתפקידו האחרון, בשנים 2010–2014, היה ראש מחלקת אלקטרוניקה ביחידה הטכנולוגית של אגף המודיעין בדרגת אלוף-משנה. במסגרת שירותו קיבל בשנת 2005 את פרס ביטחון ישראל.

לאחר שחרורו מצה"ל, נמנה, בשנת 2016, עם מקימי חברת "יוניספקטרל", שעסקה בפיתוח מצלמה דיגיטלית בעלת יכולת לנתח את תכונות החומר המצולם, וכמנכ"ל החברה הוביל אותה תוך חודשים אחדים לגיוס הון של 7.5 מיליון דולר. בהמשך אותה שנה נמנה עם מקימי חברת "היילו" (Hailo), העוסקת בבינה מלאכותית בתחום האינטרנט של הדברים.

ניגן בגיטרה חשמלית והשתתף בהרכבים מוזיקליים אחדים.

נישא לגילה ונולדו להם שלושה ילדים. בשנת 2015 נישא בשנית לבלה קפשייב, שאותה הכיר במהלך שירותם המשותף באגף המודיעין.

ב-22 ביולי 2017 טבע למוות בחוף הבונים. נטמן בבית הקברות מנוחה נכונה כפר סבא.

## קישורים חיצוניים
* 
* 
* 

*  Rami Feig - CEO of Unispectral, ILTV ISRAEL DAILY, May 25 2016

## הערות שוליים

קטגוריה:מהנדסי חשמל ישראלים
קטגוריה:בוגרי תיכון הנדסאים הרצליה
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:זוכי פרס ביטחון ישראל: חיילי צה"ל
קטגוריה:מנכ"לים ישראלים
קטגוריה:יזמי היי-טק ישראלים
קטגוריה:הרוגי טביעה ישראלים
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים שנולדו ב-1967
קטגוריה:ישראלים שנפטרו ב-2017
פרידריך מית

גנרל **פרידריך מית** (בגרמנית: **Friedrich Mieth**; 4 ביוני 1888 – 2 בספטמבר 1944), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
מית נולד ב-4 ביוני 1888 באברסוולדה, שהשתייכה לאימפריה הגרמנית. בשנת 1906 התגייס מית לצבא הקיסרות הגרמנית, והצטרף לגדוד היגר ה-2. במהלך מלחמת העולם הראשונה לחם מית עם גדודו, וכיהן כמפקד פלוגה וכקצין מטה גדודי. על פעולותיו בקרבות קיבל מית את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף מית לרייכסווהר, ומילא בו תפקידי פיקוד ומטה. ב-1 במרץ 1933 הועלה מית לדרגת אוברסט לוטננט, וב-1 במרץ 1935 הוא הועלה לדרגת אוברסט. ב-6 באוקטובר 1936 הוא מונה למפקד רגימנט הרגלים ה-27, וב-1 באפריל 1938 הוא מונה לראש מטה הקורפוס ה-12.

### מלחמת העולם השנייה
ב-26 באוגוסט 1939 מונה מית לראש מטה הארמייה הראשונה, והשתתף עמה במהלך המערכה על צרפת. ב-10 בדצמבר 1940 הוא מונה למפקד הדיוויזיה ה-112, ובמהלך מבצע ברברוסה הוא לחם עמה כחלק מהקורפוס ה-35 כעתודת קבוצת ארמיות דרום, ולאחר מכן במסגרת הארמייה השנייה, עמה לחם בקרב קייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, והשתתפה בקרב הקשה על טולה. ב-24 בדצמבר 1941 הוא קיבל את עיטור הצלב הגרמני בזהב, וב-24 בנובמבר 1942 הוא מונה למפקד יחידת האבטחה האחורית של קבוצת ארמיות דון. בדצמבר אותה שנה הוא מונה למפקד קבוצת הקרב מית, שהשתייכה לפלגת הארמייה הולידט, שהפכה בהמשך להארמייה השישית החדשה, וב-21 ביולי 1943 הפכה קבוצת הקרב לקורפוס ה-4 החדש, יום לאחר שמית הועלה לדרגת גנרל חיל הרגלים. מית לחם עם הקורפוס שבפיקודו בקרבות באוקראינה, וב-2 בנובמבר 1943 קיבל את עיטור צלב האבירים של צלב הברזל, שעליו התווסף לו תוספת עלי האלון ב-1 במרץ 1944. בקיץ 1944 לחם הקורפוס ברומניה במהלך מבצע יאשי-קישינב, וב-2 בספטמבר נהרג מית כתוצאה מהתקף לב.

## קישורים חיצוניים
* פרידריך מית באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מעוטרי עיטור מיכאי האמיץ
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1888
קטגוריה:גרמנים שנפטרו ב-1944
המכשפים מוויברלי פלייס: אלכס נגד אלכס

**המכשפים מוויברלי פלייס: אלכס נגד אלכס** הוא סרט טלוויזיוני אמריקאי מסוגת דרמה קומית ופנטזיה משנת 2013 המבוסס על הסדרה המקורית של ערוץ דיסני, המכשפים מוויברלי פלייס. הוא בוים על ידי ויקטור גונזלס וצולם בעיקר באולפני דיסני באוקטובר ובנובמבר של שנת 2012. מלוא השחקנים מהסדרה כיכבו בסרט, למעט דייוויד הנרי, אם כי הדמות הוזכרה לעיתים קרובות. הסרט מתמקד במשפחת רוסו, הרפר, ומייסון מבקרים באיטליה בשל מפגש משפחתי. הסרט שודר לראשונה ב-15 במרץ 2013 בערוץ דיסני בארצות הברית, וגרף כ-5.9 מיליון צופים.

## עלילה
משפחת רוסו, הרפר, ובן זוגה של אלכס, מייסון, מארגנים מסיבה לכבודו של ג'סטין, על כך שהתמנה למנהל בית הספר לקוסמים. תלמיד בשם דומיניק מבקר את המשפחה כדי להודיע להם שג'סטין עסוק בעבודה, ומפלרטט עם אלכס, מה שגורם למייסון לקנא. ג'רי מכריז על מפגש משפחתי בטוסקנה, איטליה. אלכס יוצרת שער בין איטליה לניו יורק כדי להקל על המעבר, אבל ננזפת על ידי ג'רי על היותה אנוכית וילדותית.

אחרי שיחה עם דומיניק, אלכס מנסה להוכיח כי היא לא מכשפה חסרת אחריות על ידי הטלת כישוף שמגרש את החלקים השליליים של האישיות שלה, אך בטעות יוצר השתקפות הרוע של עצמה במראה. אלכס המרשעת בורחת מהמראה ורצה לאיטליה. בינתיים, מקס תופס את תשומת לבה של בחורה איטלקית ומנסה למצוא אותה, וג'רי ותריסה הולכים למצוא אותו. הם נפגשים בטעות עם בני הדודים שלהם והמפגש מתחיל מוקדם.

אלכס המרשעת מכווצת וכולאת את מקס, ג'רי, ותריסה בעזרת מכשף אנונימי אחר, אשר נחשף מאוחר יותר כדומיניק. הרפר ואלכס עוקבות אחריהם למגדל פיזה, שם גם נלכדת הרפר. דומיניק רוצה להשתלט על העולם באמצעות הקסם של אלכס כדי ללכוד את כל בני תמותה בתוך חרוזים זעירים באמצעות משכפל כשפים שמותקן בחלק העליון של המגדל. כשהיא מסרבת, אלכס המרשעת הולכת ללכוד את מייסון.

כדי להציל את משפחתה, אלכס משתפת פעולה עם תוכניתו של דומיניק, וכשהיא מקבלת את הצמיד בו משפחתה לכודה, היא מנסה לבטל את הכישוף. היא מועברת מיד משם ונמצאת אשמה בניסיון להרוס את עולם בני התמותה, בגלל העדות המעוותת של דומיניק. מאוחר יותר היא משוחררת על ידי מייסון שמצליח להימלט מהשבי. השניים רצים למגדל פיזה, שבו אלכס המרשעת ואלכס הטובה בסופו של דבר נלחמות בבית משפחת רוסו, בעוד מייסון נלחם בדומיניק.

כשדומיניק מנצח את מייסון, אלכס עומדת להביס אותו. אלכס המרשעת ודומיניק מאחדים כוחות נגדה, אבל היא מצליחה להשמיד אחד מהם ולשחרר את משפחתה. אחרי זה, מייסון דוחף את דומיניק מהמגדל. אלכס המרשעת חוזרת ואלכס הטובה משמשת בכל הכוחות שלה על מנת להשמיד את הכפילה שלה. בסופו של דבר אלכס מקבלת את הקסם שלה בחזרה. משפחת רוסו, הרפר ומייסון נהנים משארית המפגש המשפחתי שלהם לפני שהם חוזרים לניו יורק.

## שחקנים
* סלינה גומז בתור אלכס רוסו/אלכס המרשעת
* ג'ייק ט. אוסטין בתור מקס רוסו
* ג'ניפר סטון בתור הרפר פינקל
* גרג סולקין בתור מייסון גרייבק
* בו מירצ'וף בתור דומיניק
* מריה קנאלס-בררה בתור תריסה רוסו
* דייוויד דלואיז בתור ג'רי רוסו

## ראו גם
* המכשפים מוויברלי פלייס: הסרט

## קישורים חיצוניים

## הערות שוליים

קטגוריה:סלינה גומז
קטגוריה:סרטי 2013
קטגוריה:ערוץ דיסני: סרטי מקור
__לחיפוש__
ג'וזף אלטין

**ג'וזף אלטין** (באנגלית: **Josef Altin**, שם מקורי: **יוסוף אלטין**, בטורקית: **Yusuf Altın**; נולד ב-12 בפברואר 1983) הוא שחקן קולנוע וטלוויזיה אנגלי. אלטין גילם את פייפאר בסדרת הפנטזיה "משחקי הכס" של HBO. תפקידים בולטים נוספים שלו היו בדמות אקרם בסרט "סימנים של כבוד", ובסדרות "The Bill", "פיפ שואו" ו"חדר מיון". הוא כיכב במחזה המצליח "The Empire" מאת די סי מור בתיאטרון רויאל קורט בלונדון. בסדרת הטלוויזיה הקומית "הוא והיא" גילם את דמותו של דארן.

## ביוגרפיה
אלטין נולד בלונדון למשפחה טורקית. הופעת הבכורה שלו בטלוויזיה הייתה בדמות גארי בסדרת הדרמה "Psychos". ב-2004 שיחק לראשונה בסדרה בריטית בולטת בה הופיע בתפקיד מלצר. במשך השנים הופיע אלטין בסדרה "The Bill" פעמים אחדות בתפקידים שונים. אחרי הופעתו בסדרה הפך לשחקן מבוקש ולוהק לתפקידים רבים בסדרות טלוויזיה ובסרטי קולנוע.

ב-2007 הופיע אלטין בשני סרטים, האחד "בוי A" בדמות בריון, והשני בסרט "סימנים של כבוד" בדמות אקרם.

בטלוויזיה שיחק אלטין בסדרות שונות בהן "פיפ שואו", "רופאים", "רובין הוד", "חדר מיון", "Little Miss Jocelyn", "תחבולות חדשות", "כמעט אנושיים", "עברייני על" ו"חוק וסדר: UK".

אלטין גילם את דמותו של פיפאר הידוע בשם פיפ בסדרת הפנטזיה של HBO "משחקי הכס".

ב-2015 כיכב אלטין בשני סרטי קולנוע "נקרופוליס" ו"ילד 44". ב-2016 שיחק אלטין בסרט הקצר "I Dream of Zombies". עוד בטלוויזיה כיכב בתפקיד ריאן בסיטקום "Chewing Gum", ובסדרה של רשת Hulu "פרוצות" בתפקיד פרינס ראסלאס, צעיר החי ומתפרנס מזנות ברחובות של קובנט גרדן.

## פילמוגרפיה

## וידאו קליפים

* Jamie T – If You Got The Money 2007
* Javeon - Give Up 2013


## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1983
אלפא רומיאו ג'וניור זאגטו

**אלפא רומיאו ג'וניור זאגטו** (באיטלקית: **Alfa Romeo Junior Zagato**) היא מכונית ספורט, בתצורת קופה, שני מושבים, אשר יוצרה על ידי יצרנית הרכב ההאיטלקית **[[אלפא רומיאו]]** בין השנים 1969–1975.

ב-27 באוקטובר 1969 הושק דגם ה"אלפא רומיאו ג'וניור זאגטו" במוזיאון הלאומי בטורינו, ולמחרת ב-28 באוקטובר 1969 הוצג בתערוכת הרכב של טורינו.

עיצוב הדגם בוצע על ידי חברת עיצוב רכבי היוקרה "Zagato".

הדגם אופיין במנוע "הנעה אחורית".

סך הכול יוצרו 1,510 יחידות (1,108 יחידות מדגם GT 1300, ו-402 יחידות מדגם GT 1600).

## דגמי אלפא רומיאו ג'וניור זאגטו

* GT 1300 (סדרה 105.93)
* GT 1600 (סדרה 115.24)

## תמונות

קובץ:MHV Alfa Romeo Junior Zagato 1300 1971 01.jpg|אלפא רומיאו ג'וניור זאגטו, מנוע 1,300 סמ"ק, שנת 1971
קובץ:Alfaromeo 1600Z (Interni originali).jpg|אלפא רומיאו ג'וניור זאגטו - מבט לתא הנהג
קובץ:Alfaromeo 1600Z (Retro).jpg|אלפא רומיאו ג'וניור זאגטו 1600 GT
קובץ:Alfa Romeo Junior Zagato Front.JPG| אלפא רומיאו ג'וניור זאגטו
קובץ:Nationale oldtimerdag Zandvoort 2010, 1970 ALFA ROMEO 1300 JUNIOR Z , AL-56-48.JPG|אלפא רומיאו ג'וניור זאגטו, מנוע 1,300 סמ"ק, שנת 1970
קובץ:1969 Alfa Romeo Junior Z engine.jpg| מנוע אלפא רומיאו ג'וניור זאגטו, שנת 1969
קובץ:MHV Alfa Romeo Junior Zagato 1300 1971 02.jpg|אלפא רומיאו ג'וניור זאגטו, מנוע 1,300 סמ"ק, שנת 1971
קובץ:Alfa Romeo 1600 GT Junior Zagato (7895653128).jpg|אלפא רומיאו ג'וניור זאגטו 1600 GT
קובץ:A Fellegvár előtti parkoló. Fortepan 60511.jpg |אלפא רומיאו ג'וניור זאגטו
קובץ:Alfa Romeo GT Junior Zagato (4551161686).jpg|אלפא רומיאו ג'וניור זאגטו
קובץ:Bonhams - The Paris Sale 2012 - Alfa Romeo Junior Z - 1975 - 010.jpg |אלפא רומיאו ג'וניור זאגטו, שנת 1975


## ראו גם
* אלפא רומיאו גרנד ספורט קוואטרו רוטה

## לקריאה נוספת
*  אלפא רומיאו ג'וניור זאגטו  ( Immagini e testosu “carstyling.ru”,carstyling.ru)

## קישורים חיצוניים

* אלפא רומיאו ג'וניור זאגטו  (0:29), יו-טיוב
*  אלפא רומיאו ג'וניור זאגטו (2:40 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קופה
ג'וניור זאגטו
קטגוריה:דגמי מכוניות שהושקו ב-1969
קטגוריה:כלי רכב איטלקיים
הנס

קטגוריה:שמות פרטיים לגברים
קטגוריה:שמות משפחה
קטגוריה:שמות פרטיים גרמניים
דאגלס לאו

**דאגלס גורדון ארתור לאו** (באנגלית: **Douglas Gordon Arthur Lowe**, 7 באוגוסט 1902 – 30 במרץ 1981) היה אתלט בריטי, פעמיים ברציפות אלוף אולימפי (פריז 1924 ואמסטרדם 1928) בריצת 800 מטר ושיאן עולם בריצת 600 יארד.

## ביוגרפיה
לאו נולד וגדל במנצ'סטר. הוא בוגר אוניברסיטת קיימברידג' בעריכת דין.

באולימפיאדת פריז (1924) זכה לאו במדליית זהב בריצת 800 מטר בשיא אירופה חדש של 1:52.4 דקות, לפני פול מרטין משווייץ (1:52.6 דקות) וסקיילר אנק מארצות הברית (1:53.0 דקות). נוסף לכך, הוא סיים במקום רביעי בריצת 1500 מטר בשיא אישי חדש של 3:57.0 דקות.

באליפות בריטניה שנערכה בשנת 1926 זכה לאו במדליית כסף בריצת 880 יארד (804 מטר) בשיא אירופה חדש של 1:52.0 דקות, אחרי אוטו פלצר מגרמניה שקבע שיא עולם חדש של 1:51.6 דקות, שיפור לשיא העולם בן ה-14 שנים של טד מרדית' מארצות הברית (1:51.9 דקות). הוא קבע בריצת 600 יארד שיא עולם חדש של 1:10.6 דקות.

באליפות בריטניה שנערכה בשנת 1927 זכה לאו לראשונה בשתי מדליות זהב בריצת 440 יארד (402 מטר) (48.8 שניות) ובריצת 880 יארד (1:54.6 דקות).

באליפות בריטניה שנערכה בשנת 1928 הגן לאו על תואריו לארח שזכה בשתי מדליות זהב בריצת 440 יארד (50.0 שניות) ובריצת 880 יארד (1:56.6 דקות).

באולימפיאדת אמסטרדם (1928) הגן לאו על תוארו לאחר שזכה במדליית זהב בריצת 800 מטר בשיא אולימפי ושיא בריטניה חדש של 1:51.8 דקות, לפני אריק בלהן משוודיה (1:52.8 דקות) והרמן אנגלהרד מגרמניה (1:53.2 דקות). נוסף לכך, הוא סיים במקום חמישי בריצת שליחים 4x400 מטר בשיא בריטניה חדש של 3:16.4 דקות, זמנו הלא רשמי נמדד בתוצאה של 47.6 שניות, תוצאה המהירה במשחקים ביחד עם ג'יימס בול מקנדה וטובה יותר מזו של המנצח בריצת 400 מטר. 

לאחר המשחקים האולימפיים פרש מספורט תחרותי והחל לעבוד כעורך דין באינר טמפל.

בתסריט המקורי של הסרט מרכבות האש מלבד אריק לידל והרולד אברהמס הוא כלל גם את לאו, שהוצג כספורטאי אריסטוקרטי ומיוחס, אך הוא סירב להיות קשור אל הסרט באיזושהי דרך, ולפיכך דמותו הוחלפה בדמות הבדיונית של לורד אנדרו לינדזי

## שיאים אישים
* ריצת 440 יארד (402 מטר): 48.8 שניות (1927)
* ריצת 600 יארד: 1:10.6 דקות (1926), **שיא עולם**
* ריצת 800 מטר: 1:51.2 דקות (1928)
* ריצת 1500 מטר: 3:57.0 דקות (1924)
* ריצת מייל: 4:21.0 דקות (1925)

## ראו גם

## קישורים חיצוניים

* 

## הערות שוליים

קטגוריה:אתלטים בריטים
קטגוריה:אלופים אולימפיים: ריצת 800 מטרים (גברים)
קטגוריה:רצים בריטים למרחקים בינוניים
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:בוגרי אוניברסיטת קיימברידג'
קטגוריה:שיאני עולם בריטים: אתלטיקה
קטגוריה:אלופים אולימפיים בריטים: אתלטיקה
קטגוריה:עורכי דין בריטים במאה ה-20
קטגוריה:בריטים שנולדו ב-1902
קטגוריה:בריטים שנפטרו ב-1981
דניאל כהן (מנצח)

**דניאל כהן** (נולד ב-18 בפברואר 1984) הוא מנצח ישראלי המשמש כמנצח הבית של דויטשה אופר ברלין וכמנהל מוזיקלי של בית האופרה בדרמשטאדט שבגרמניה.

## ביוגרפיה
דניאל כהן נולד וגדל בנתניה. אביו נולד בבגדאד. סבו מצד אמו, היה כנר בטרנסילבניה. כהן למד לנגן בפסנתר ואחר כך בכינור. בגיל 14 התקבל ללימודים בבית הספר למוזיקה ע"ש בוכמן-מהטה על ידי נעם שריף. למד כינור באקדמיה, בהדרכת חיים טאוב. בגיל 19 סיים את לימודיו באקדמיה, בהצטיינות, במקביל למד ניצוח באופן פרטי אצל יבגני צירלין. אחר כך למד באקדמיה המלכותית למוזיקה בלונדון כתלמידם של קולין דייוויס, קולין מטרס וג'ורג הרסט.

הוא ניצח על דון קישוט של מאסנה בבית האופרה בקליארי ועל קלמנצה די טיטו של מוצרט בבית האופרה הקנדי בטורונטו. בשנים 2013/14 הוא התמחה בתוכנית על שם גוסטאבו דודאמל בתזמורת הפילהרמונית של לוס אנג'לס להתמחות בניצוח וחינוך מוזיקלי.

כמנצח אורח ניצח על התזמורת הפילהרמונית הישראלית, האופרה הישראלית, התזמורת הקאמרית הישראלית, התזמורת הסימפונית הישראלית ראשון לציון, הסינפונייטה הישראלית באר שבע, סימפונט רעננה, התזמורת הסימפונית ירושלים, אנסמבל המאה ה-21, התזמורת הקאמר-פילהרמונית של גראץ, התזמורת הסימפונית של מילווקי, התזמורת הפילהרמונית של טמפרה, התזמורת הקאמרית של לוזאן, תזמורת הארנה של ורונה, האנסמבל הקאמרי של התזמורת הסימפונית של לונדון ונגני מוצרט הלונדונים.

ב-2013 ניצח כהן על פרויקט המלחינים של אקדמיית פסטיבל לוצרן, שם עבד בהדרכתו של פייר בולז. הוא הוביל את אנסמבל סולני תל אביב ושימש ככנר ואסיסטנט של דניאל בארנבוים בתזמורת דיוואן מזרח-מערב.

כהן הוא המנהל המוזיקלי של תזמורת "עדן סינפוניה" בלונדון ובמקביל הוא המנהל המוזיקלי של התזמורת הקאמרית של ג'רזי.

כמו כן הוא הקים את "אנסמבל גרופיוס" בשיתוף עם השחקן והבמאי איתי טיראן ושם הוא שימש כמנהל אמנותי.

כהן נתמך במשך לימודיו על ידי קרן התרבות אמריקה-ישראל.

## קישורים חיצוניים

* 

* 

קטגוריה:מנצחים ישראלים
קטגוריה:מנצחי אופרה
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1984
מאיר שמואל קסטל

ממוזער|הרב קסטל
הרב **מאיר שמואל קסטל** (**קאשטיל**; 1860–1929) היה שד"ר וסוחר, דיין ואיש ציבור, ראש ועד העדה הספרדית בחברון ונשיא הוועד הכללי של עדות הספרדים והאשכנזים בעיר. נרצח בביתו שבחברון במאורעות תרפ"ט.

## ביוגרפיה
נולד בחברון בשנת 1860 (ה'תר"ך) לשרה ולרב אלעזר קאשטיל, שהיה סוחר, ולפי מסורת המשפחה היה מצאצאי רבי יהודה הלוי, ממשפחת מגורשי קסטיליה שהתיישבה בעזה לאחר הגירוש, ומשם עברה בחלקה לחברון בשנת 1799.

בצעירותו למד בתלמוד תורה ובישיבה בחברון, ובגיל 18 נישא לרבקה, אחותו של הרב יעקב מאיר.

בשנת 1884 (ה'תרמ"ד) נסע בשליחות כוללות חברון כשד"ר לארם נהריים, לאיראן ולהודו. בשנת 1894 (ה'תרנ"ד) נסע בשליחות לאלג'יר. כשחזר מנסיעותיו, הקדיש את רוב זמנו ללימוד תורה, לפרנסתו עסק במסחר, ורבים מערביי חברון היו שותפיו לעסקים.

בשל חיבתו לחברון, לא נאות לעזוב אותה כלל, ובשנת 1910 (ה'תר"ע) החל לשמש כחבר בית הדין בה. בתקופה זו נבחר לשמש כראש ועד העדה הספרדית בחברון, ובשנת 1921 (ה'תרפ"א) החל לשמש כנשיא וראש הוועד הכללי של העדה הספרדית והעדה האשכנזית בעיר, ולמעשה, שימש כראש העיר לכל דבר.

לאחר כיבוש ארץ ישראל בידי הבריטים, הראה נאמנות לרעיון הציוני, והקדיש לו כסף וזמן רב.

ביום שישי, 23 באוגוסט 1929 (י"ז באב ה'תרפ"ט) ערב הפרעות בחברון, ניפצו פורעים ערבים את חלונות ביתו, וערבי שהיה שותף איתו בעסקיו, שלח את בנו לישון בביתו, כדי להגן עליו כביכול. למחרת, 24 באוגוסט (י"ח באב) הגיע אף הוא והזהירו כביכול מפני הפורעים והציע לשמור על כספו ותכשיטיו. ביום שבת בצהריים, כשהפורעים ניסו לפתוח את השער לביתו של הרב קאשטיל, פתח שותפו הערבי את השער, כביכול כדי להבריחם, אך הפורעים נכנסו אל הבית, בעוד הרב קאשטיל ואשתו נמלטו אל החדר האחרון בביתם וסגרו את דלתו בכל כוחם. הפורעים פרצו את הדלת ורצחו את הרב קאשטיל תוך כדי עינויים. אשתו התעלפה מהפציעות, והפורעים חשבו כי מתה, ולכן עזבוה.

לאחר הרצח שרפו הפורעים את ביתו, והוא נקבר בקבר אחים בחברון. חלק מחידושיו הודפסו בספר "שערי רחמים" חלק ב'.

אחיו היה הרב יהודה קסטל. נכדו היה מאיר גבאי, הקרוי אף על שמו.

## אילן יוחסין

## קישורים חיצוניים
* 
* 
* 

קטגוריה:חברון: אישים בתקופה העות'מאנית ובתקופת המנדט
קטגוריה:חברון: רבנים
קטגוריה:אנשי ועד העדה הספרדית בישראל
קטגוריה:שד"רים
קטגוריה:דיינים
קטגוריה:רבנים ספרדיים ארץ-ישראלים
קטגוריה:סוחרים
קטגוריה:משפחת קסטל
קטגוריה:אנשי היישוב הוותיק ילידי ארץ ישראל
קטגוריה:יהודים שמוצאם ממגורשי ספרד
קטגוריה:אבות בתי דין
קטגוריה:חללי הטבח בחברון
קטגוריה:אישים הקבורים בקבר אחים
קטגוריה:אישים הקבורים בבית הקברות היהודי בחברון
קטגוריה:יהודים בארץ ישראל במחצית הראשונה של המאה ה-20
קטגוריה:אנשי היישוב הוותיק ילידי ארץ ישראל במאה ה-19
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1929
אלפא רומיאו דופין

**אלפא רומיאו דופין** (באיטלקית: **Alfa Romeo Dauphine**) היא מכונית משפחתית קטנה, 4 דלתות, אשר נבנתה והורכבה על ידי חברת אלפא רומיאו האיטלקית, על בסיס שותפות עם חברת רנו הצרפתית, בין השנים 1959–1966.

## אלפא רומיאו דופין
דגם ה"אלפא רומיאו דופין" היה זהה לחלוטין לדגם ה-דופין הצרפתי, מלבד שינויים שבוצעו במערכת החשמל, (מתח של 12 וולט). המצבר שהורכב בדגם, היה מתוצרת חברת "Magneti Marelli" האיטלקית.

סך הכל יוצרו 73,841 יחידות. בשנת 1959 יוצרו 6,452 יחידות. בשנת 1960 יוצרו 20,047 יחידות.

בדצמבר 1960 מחיר דגם ה"אלפא רומיאו דופין" באיטליה היה 795,000 לירטות איטלקיות.

דגם ה"אלפא רומיאו דופין" יובא לישראל באמצעות סוכנות "קפריש". נמכרו כ-60 יחידות.

## היסטוריה שיתוף הפעולה בין חברת [[רנו]] לחברת [[אלפא רומיאו]]
באוקטובר 1958 נחתם הסכם בין חברת רנו הצרפתית ו"אלפא רומיאו" האיטלקית לשיתוף פעולה. המכניקה המקורית הייתה של רנו, רוב הרכיבים הובאו מצרפת, נוספו חלקים מאיטליה, דגם ה"אלפא רומיאו דופין" נבנה והורכב במילאנו. הוקמה חברת "רנו-איטליה" במטרה לבנות ולמכור את "אלפא רומיאו דופין" באיטליה, דרך רשת "אלפא רומיאו".

באוקטובר 1960 יוצר ה"אלפא רומאו דופין" בגרסה מתקדמת יותר. הדגם היה קרוי "אונדין" (בצרפתית: "Ondine"). יוצרו כ- 2,000 יחידות. ייצורו פסק עד שנת 1962.

## תמונות

קובץ:DauphineAlfa Romeo1964Mwp.jpg| לוגו "אלפא רומיאו דופין" (על הכנף הקדמית הימנית של הדגם)
קובץ:DauphineAlfa Romeo1964Rwp.JPG| אלפא רומיאו דופין, שנת 1964


## ראו גם
* דופין
* הנני קילוואט

## לקריאה נוספת
* אלפא רומיאו דופין (Site français traitant de l'Alfa Romeo Dauphine [archive])
*   אלפא רומיאו דופין - מפרט טכני ( 1959-1964 Alfa Romeo Dauphine catalogue )
* את האלפא רומיאו דופין?" (Ricordate l'Alfa Romeo Dauphine? - Corriere.it, Giosuè Boetto Cohen ) 28 באוקטובר 2016 (איטלקית)

## קישורים חיצוניים

*  אלפא רומיאו דופין (1:50 דקות), יו-טיוב
* אלפא רומיאו דופין - תמונות (Alfa Romeo Dauphine '1959–66 - AutoWP.ru)
* אלפא רומיאו דופין - תמונה (אתר Elvezio Esposito)
* אלפא רומיאו דופין - תמונות: מנוע, פנים הרכב
*  גלריית תמונות - אלפא רומיאו דופין ( Gallery of Alfa-Romeo-Dauphine - CarReviews)

## הערות שוליים

קטגוריה:מכוניות משפחתיות
קטגוריה:מכוניות מנוע אחורי
דופין
קטגוריה:דגמי מכוניות שהושקו ב-1959
קטגוריה:מכוניות צרפתיות
קטגוריה:כלי רכב המורכבים באיטליה